Izziņa par atzinumos sniegtajiem iebildumiem

|  |
| --- |
| par likumprojektu “**Grozījumi Valsts un pašvaldību institūciju amatpersonu un darbinieku atlīdzības likumā**” |
| (dokumenta veids un nosaukums) |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums |  | |
|  |  | |
| Saskaņošanas dalībnieki | Tieslietu ministrija, Finanšu ministrija un Valsts kancelejas | |
|  |  | |
|  |  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
|  |  |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | Izteikt 4. panta divpadsmito daļu šādā redakcijā:  "(12) Iekšlietu ministrijas sistēmas iestāžu amatpersonām ar speciālajām dienesta pakāpēm, kurām noteikts pienākums veikt izmeklēšanu, un Korupcijas novēršanas un apkarošanas biroja amatpersonām, kuras ir iesaistītas pirmstiesas izmeklēšanas darbību veikšanā, īpaši sarežģītās, smagu vai sevišķi smagu starpreģionāla vai starptautiska rakstura noziegumu lietās, maksimālo mēnešalgas apmēru nosaka atbilstoši rajona (republikas pilsētas) prokurora mēnešalgai.". | **Tieslietu ministrija**  **(iebildums)**  Lūdzam precizēt projekta 1. pantā paredzēto normas redakciju, jo no šā brīža redakcijas var secināt, ka nosacījums par iesaisti pirmstiesas izmeklēšanas darbībās attiecas vienīgi uz Korupcijas novēršanas un apkarošanas biroja (turpmāk – Birojs) amatpersonām.  **Tieslietu ministrijas 28.09.2020. iebildums (atkārtota saskaņošana)**  Papildināt 4. pantu ar 12.1 daļu šādā redakcijā:  "(121) Korupcijas novēršanas un apkarošanas biroja amatpersonām, kuras ir iesaistītas pirmstiesas izmeklēšanas darbību veikšanā, īpaši sarežģītās, smagu vai sevišķi smagu starpreģionāla vai starptautiska rakstura noziegumu lietās, maksimālo mēnešalgas apmēru nosaka atbilstoši rajona (republikas pilsētas) prokurora mēnešalgai.".  Pamatojums:  No piedāvātās normas redakcijas sanāk, ka nosacījums par īpaši sarežģītajām lietām vairs ir tik attiecināms uz KNAB, nevis arī uz IeM amatpersonām. Ja KNAB grib uzsvērt tās amatpersonas, kuras ir iesaistītas izmeklēšanas darbībās, proti, kā viņi izziņā norāda - biroja amatpersonām (piem., izmeklētājiem, operatīvajiem darbiniekiem, finanšu analītiķiem), kuras būs iesaistītas izmeklēšanas darbību veikšanā - tad ir jāveido attiecībā uz KNAB speciālu daļu. | **Ņemts vērā.**  Birojs paskaidro, ka normā ir veidots nošķīrums starp Iekšlietu ministrijas sistēmas iestāžu amatpersonām ar speciālajām dienesta pakāpēm un Biroja amatpersonām. Proti, maksimālais mēnešalgas apmērs, kas nosakāms atbilstoši rajona (republikas pilsētas) prokurora mēnešalgai, būs piemērojams tām Biroja amatpersonām (piem., izmeklētājiem, operatīvajiem darbiniekiem, finanšu analītiķiem), kuras būs iesaistītas izmeklēšanas darbību veikšanā, īpaši sarežģītās, smagu vai sevišķi smagu starpreģionāla vai starptautiska rakstura noziegumu lietās. Savukārt Iekšlietu ministrijas sistēmas iestāžu amatpersonām ar speciālajām dienesta pakāpēm atlīdzības sistēma un mēnešalgas noteikšanas kārtība paliek nemainīga un arī turpmāk rajona (republikas pilsētas) prokurora mēnešalga būs attiecināma uz tām amatpersonām, kurām ir noteikts pienākums veikt izmeklēšanu īpaši sarežģītās, smagu vai sevišķi smagu starpreģionāla vai starptautiska rakstura noziegumu lietās.  **Ņemts vērā.**  Panākta vienošanās likumprojekta 1.panta redakcijai. | Izteikt 4. panta divpadsmito daļu šādā redakcijā:  "(12) Iekšlietu ministrijas sistēmas iestāžu amatpersonām ar speciālajām dienesta pakāpēm, kurām noteikts pienākums veikt izmeklēšanu īpaši sarežģītās, smagu vai sevišķi smagu starpreģionāla vai starptautiska rakstura noziegumu lietās, un Korupcijas novēršanas un apkarošanas biroja amatpersonām, kuras ir iesaistītas izmeklēšanas darbību veikšanā minētā veida lietās, maksimālo mēnešalgas apmēru nosaka atbilstoši rajona (republikas pilsētas) prokurora mēnešalgai.". |
| 2 | Izteikt divpadsmito daļu šādā redakcijā:  "(12) Ja Korupcijas novēršanas un apkarošanas biroja amatpersona ikgadējā darbības un tās rezultātu novērtēšanā saņēmusi pozitīvu novērtējumu, Korupcijas novēršanas un apkarošanas biroja amatpersonai nosaka izdienas piemaksu pie mēnešalgas šādā apmērā:  1) pēc sešiem Korupcijas novēršanas un apkarošanas birojā nostrādātiem gadiem – 5 procenti no mēnešalgas;  2) pēc 10 Korupcijas novēršanas un apkarošanas birojā nostrādātiem gadiem – 10 procenti no mēnešalgas.". | **Tieslietu ministrija**  **(iebildums)**  Projekta 4. pantā paredzēts, ka gadījumā, ja Biroja amatpersona ikgadējā darbības un tās rezultātu novērtēšanā saņēmusi pozitīvu novērtējumu, Biroja amatpersonai nosaka izdienas piemaksu pie mēnešalgas. Projekta anotācijā norādīts, ka minētais nosacījums par pozitīvu novērtējumu ir tāds pats, kā tas ir noteikts tiesnesim un prokuroram (kuriem jāsaņem pozitīvs atzinums).  Lūdzam precizēt paredzēto nosacījumu “saņēmusi pozitīvu novērtējumu”, jo šā brīža regulējums šādu nosacījumu izdienas piemaksas noteikšanai neparedz, un normatīvajos aktos nav paredzēta atzinuma sniegšana par Biroja amatpersonas atbilstību amatam, kā tas paredzēts tiesnešiem un prokuroriem. Pretējā gadījumā lūdzam papildināt anotāciju ar plašāku skaidrojumu par nosacījuma “saņēmusi pozitīvu novērtējumu” piemērošanu. | **Ņemts vērā.**  Precizēta anotācijas II. sadaļa (skat. 8.lpp.)  Likumprojekts paredz, ka izdienas piemaksa tiks maksāta, ja Biroja amatpersona kārtējā novērtēšanā saņems pozitīvu novērtējumu, līdzīgi kā tas ir noteikts tiesnesim un prokuroram. Tomēr atšķirībā no tiesnešiem un prokuroriem, kuriem ir jāsaņem pozitīvs novērtējums par atbilstību amatam, šobrīd Biroja amatpersonu darba izpildes novērtēšana[[1]](#footnote-1) tiek veikta pēc burtu skalas (no teicami līdz neapmierinoši jeb A, B, C, D un E). Tamdēļ, lai salāgotu likumprojektā ietverto prasību, ka izdienas piemaksas piešķir tām amatpersonām, kuras ir saņēmušas pozitīvu novērtējumu, Biroja iekšējā normatīvajā aktā tiks noteikts, ka par pozitīvu novērtējumu ir uzskatāms “teicami” (A), “ļoti labi” (B) un “labi” (C) vērtējums, bet par negatīvu – “jāpilnveido” (D) un “neapmierinoši” (E). | Izteikt divpadsmito daļu šādā redakcijā:  "(12) Ja Korupcijas novēršanas un apkarošanas biroja amatpersona ikgadējā darbības un tās rezultātu novērtēšanā saņēmusi pozitīvu novērtējumu, Korupcijas novēršanas un apkarošanas biroja amatpersonai nosaka izdienas piemaksu pie mēnešalgas šādā apmērā:  1) pēc sešiem Korupcijas novēršanas un apkarošanas birojā nostrādātiem gadiem – 5 procenti no mēnešalgas;  2) pēc 10 Korupcijas novēršanas un apkarošanas birojā nostrādātiem gadiem – 10 procenti no mēnešalgas.". |
| 3 | Likumprojekta 5.pielikums | **Tieslietu ministrija**  **(iebildums)**  Valsts un pašvaldību institūciju amatpersonu un darbinieku atlīdzības likuma 4.panta pirmā daļa paredz, ka valsts institūcijas amatpersonām (darbiniekiem) mēnešalgas apmēru nosaka tādējādi, lai mēnešalga nepārsniegtu Ministru prezidentam noteikto mēnešalgu, izņemot šā panta septītajā, astotajā, devītajā, desmitajā, vienpadsmitajā, trīspadsmitajā, četrpadsmitajā un piecpadsmitajā daļā, kā arī šā likuma 5.1 pantā minēto gadījumu.  Ievērojot minēto, lūdzam projektā paredzēto 5.pielikumu pārskatīt tādējādi, lai Biroja amatpersonām mēnešalga nepārsniegtu Ministru prezidentam noteikto mēnešalgu, kurai atbilstoši Valsts un pašvaldību institūciju amatpersonu un darbinieku atlīdzības likuma 6.panta pirmās daļas 1.punktam bāzes mēnešalgas apmēram tiek piemērots koeficients 4,93 (projektā iekļautajā pielikumā maksimālais koeficients ir 5,475). | **Ņemts vērā.**  Ir samazināti koeficienti 15. (Biroja priekšnieka vietnieks) un 16. (Biroja priekšnieks) mēnešalgu grupai, nepārsniedzot Ministru prezidentam noteikto mēnešalgu. | Skat. likumprojekta paredzēto 5.pielikumu |
| 4 | Likumprojekta anotācija. | **Tieslietu ministrija**  **(iebildums)**  Lūdzam projekta anotācijā sniegt skaidrojumu par projekta 2. pantā paredzētā deleģējuma Ministru kabinetam saturu, ievērojot, ka Biroja amatpersonu mēnešalgu paredzēts noteikt Valsts un pašvaldību institūciju amatpersonu un darbinieku atlīdzības likumā. | **Ņemts vērā.**  Papildināts anotācijas IV. sadaļa 1.punkts | Anotācijas IV. sadaļa 1.punkts  Pēc Likumprojekta pieņemšanas otrajā lasījumā virzāmi grozījumi Ministru kabineta 2013. gada 29. janvāra noteikumos Nr. 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas", paredzot Biroja amatpersonu (darbinieku) mēnešalgas noteikšanas kārtību, tai skaitā paredzot, ka, lai noteiktu Biroja amatpersonu (darbinieku) mēnešalgu, tās amatu klasificē saskaņā ar normatīvajiem aktiem par vienotu amatu klasifikācijas sistēmu un amatu klasificēšanas kārtību valsts un pašvaldību institūcijās (amatu katalogs) un nosaka amatu saimi, līmeni un amatam atbilstošo mēnešalgu grupu, kā arī noteikumos norādot katrai kategorijai mēnešalgas maksimālo apmēru. |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |  |
| --- | --- |
| Anna Aļošina |  |
| (par projektu atbildīgās amatpersonas vārds un uzvārds) |  |
| Korupcijas novēršanas un apkarošanas biroja Pirmās pārvaldes priekšniece |  |
| (amats) |  |
| + 371 67797258 |  |
| (tālruņa un faksa numurs) |  |
| anna.alosina@knab.gov.lv |  |
| (e-pasta adrese) |  |

1. Saskaņā ar Korupcijas novēršanas un apkarošanas biroja likuma 6.1 panta otro daļu Biroja priekšnieks ar iekšēju normatīvo aktu ir noteicis Biroja amatpersonu un darbinieku darbības un tās rezultātu novērtēšanas kārtību. Novērtēšanas rezultātu izmanto par pamatu lēmumam par nodarbinātības attiecību turpināšanu vai izbeigšanu, pārcelšanu citā amatā un atlīdzības noteikšanu. [↑](#footnote-ref-1)